cyanic-selkie/wikianc huggingface dataset:
Ζοζέφ Καπγκρά
Ο Ζοζέφ Καπγκρά (γαλλικά: Jean Marie Joseph Capgras) (1873, Verdun-sur-Garonne - 1950, Παρίσι) ήταν Γάλλος ψυχίατρος ο οποίος είναι γνωστός για την ψευδαίσθηση Καπγκρά, μια διαταραχή που πήρε το όνομά του.
Έλαβε το πτυχίο της Ιατρικής στην Τουλούζη, στη συνέχεια εργάστηκε σε διάφορα ψυχιατρικά ιδρύματα στη Γαλλία. Κατά τη διάρκεια του τελευταίου μέρους της καριέρας του, συνέδεσε το όνομά του με το Νοσοκομείο Sainte-Anne.
Με τον μέντορά του, ο Πωλ Σεριέ (1864-1947), συνέβαλε σε ψυχιατρικές εκδόσεις όπως το Les Folies raisonnantes (1909) και το Les Psychoses à base d'interprétations délirantes. Με τον sérieux, περιέγραψε ένα είδος μη σχιζοφρενούς, παρανοϊκής ψύχωσης που αναφέρεται ως Délire d’interprétation de Sérieux et Capgras.
Η αυταπάτη Καπγκρά περιγράφηκε το 1923 σε μια μελέτη που δημοσιεύθηκε από τον Καπγκρά και των οικότροφο του Jean Reboul-Lachaux, με τίτλο L'illusion des "sosies" dans un délire systématisé chronique. Η διαταραχή αυτή ορίζεται ως μια αυταπάτη που ο ασθενής πιστεύει ότι ένας στενός συγγενής ή φίλος του έχει αντικατασταθεί από έναν απατεώνα.
Αναφορές
Κατηγορία:Γάλλοι ψυχίατροι
Νόνη Δούνια
Η Παναγιώτα (Νόνη) Δούνια (Πειραιάς, 12 Ιανουαρίου 1972) είναι Ελληνίδα ηθοποιός, παρουσιάστρια, πρώην βουλευτής της Νέας Δημοκρατίας και πρώην μοντέλο.
Πρώιμα Χρόνια
Γεννήθηκε στις 12 Ιανουαρίου 1972 στον Πειραιά όπου και μεγάλωσε. Από μικρή ηλικία, ασχολήθηκε με τον αθλητισμό, κάνοντας μάλιστα πρωταθλητισμό στην κολύμβηση με την ομάδα του Εθνικού Πειραιά, αλλά και στην υδατοσφαίριση με την ομάδα του Αθλητικού Ομίλου Καστέλλας. Σπούδασε χορό στην Κρατική Σχολή Ορχηστικής Τέχνης και Σχέδιο μόδας στη Σχολή Βελουδάκη.
Modeling - Τηλεόραση
Το 1996, συμμετείχε στα καλλιστεία του ΑΝΤ1, όπου στέφθηκε Β' Σταρ Ελλάς. Έπειτα, εκπροσώπησε την Ελλάδα στο διαγωνισμό Μις Ευρώπη, κατακτώντας την τρίτη θέση. Το 1999, παρουσίασε την εκπομπή «Επτά» στο κυπριακό κανάλι ΡΙΚ ενώ δύο χρόνια αργότερα, έκανε το υποκριτικό της ντεμπούτο, μέσα από τη σειρά του ΑΝΤ1, «Στρίβειν διά του αρραβώνος» (σκην. Βασίλης Θωμόπουλος). Το 2002, έπαιξε σε ένα επεισόδιο της σειράς του ALPHA, «Κόκκινος Κύκλος» (σκην. Πάνος Κοκκινόπουλος) και την επόμενη σεζόν συμμετείχε σε δώδεκα επεισόδια της σειράς «Αχ... και να 'ξερες» (σκην. Πάνος Κοκκινόπουλος) στο ίδιο κανάλι. Ακολούθησαν οι σειρές «Πεθαίνω για σένα» (2003-04, σκην. Πάνος Κοκκινόπουλος), «Έλα να αγαπηθούμε» (2006, σκην. Δημήτρης Αρβανίτης) και «Έρωτας με επιδότηση Ο.Γ.Α.» (2006-07, σκην. Αντώνης Τέμπος).
Το 2008, συμμετείχε στην εκπομπή του ALPHA, «Baby Dance» ενώ από το 2008 μέχρι το 2010, παρουσίασε την εκπομπή του MEGA, «Mommy: Το Παιδί μου κι Εγώ». Το 2015, έκανε μια σύντομη εμφάνιση στη σειρά «» ενώ παρουσίασε και την εκπομπή «Γυναίκες» στο E TV μαζί με τις Σοφία Βογιατζάκη, Δέσποινα Καμπούρη και Έλενα Παπαβασιλείου. Το 2016, συμμετείχε σε δύο επεισόδια της σειράς του ΑΝΤ1, «Οι Συμμαθητές».
Πολιτική
Υπήρξε μέλος Δ.Σ. στον Οργανισμό Πολιτισμού, Αθλητισμού και Νεολαίας του Δήμου Πειραιά. Στις Αυτοδιοικητικές εκλογές του 2019 εξελέγη Δημοτική Σύμβουλος Πειραιά με το συνδυασμό «Πειραιάς Νικητής».
Τον Ιούλιο του 2019 εξελέγη βουλευτής Α’ Πειραιώς και Νήσων με τη Νέα Δημοκρατία, όντας η πρώτη γυναίκα βουλευτής της ΝΔ στον Πειραιά. Ήταν μέλος της Διαρκούς Επιτροπής Μορφωτικών Υποθέσεων της Βουλής, της Ειδικής Μόνιμης Επιτροπής Οδικής Ασφάλειας της Βουλής, καθώς και της Επιτροπής Βιβλιοθήκης της Βουλής.
Στις βουλευτικές εκλογές του Μαΐου και του Ιουνίου 2023 δεν κατάφερε να επανεκλεγεί.
Προσωπική ζωή
Το 2002, γνώρισε τον δημοσιογράφο και στέλεχος της δισκογραφικής εταιρείας "Cobalt", Κυριάκο Μουρατίδη και δύο χρόνια μετά, την 1η Ιουλίου 2004 παντρεύτηκαν. Έχουν αποκτήσει μαζί δύο παιδιά: τον Στάθη (γενν. 2005) και την Ρία (γενν. 2006).
Παραπομπές
Κατηγορία:Ελληνίδες μοντέλα Κατηγορία:Ελληνίδες τηλεπαρουσιάστριες Κατηγορία:Ελληνίδες ηθοποιοί τηλεόρασης Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Α΄ Πειραιά
Δήμος Καλοτυχίας
Ο Δήμος Καλοτυχίας υπήρξε μια παλιότερη διοικητική διαίρεση στην ελληνική επικράτεια.
Ιστορία
Ανήκε στην τότε Διοίκηση Ηλείας. Ο Δήμος λειτούργησε τη χρονική περίοδο 1835-1841. Συστάθηκε την 20/04/1835 και διαλύθηκε την 08/03/1841 με το ΦΕΚ 5Α΄ και οι οικισμοί που τον αποτελούσαν υπήχθησαν στο Δήμο Βουπρασίων. Δήμαρχός του υπήρξε ο Δ. Σμυρλής. Υπήρξε Δήμος Γ' Τάξεως.
Απαρτιζόταν από τα χωριά Ζουλάτικα, Καγκάδι, Καλότυχον, Καπελέτο, Μάζι, Ματαράγκα, Μπεντένι , Ρεντούνι και το Ψάρι το οποίο υπήρξε και η έδρα του Δήμου καθόλη τη διάρκεια του βραχέως βίου του.
Εξωτερικοί σύνδεσμοι
Κ Δ Δ Δ Δ
Steam
Το Steam είναι πλατφόρμα ψηφιακής διανομής, διαχείρισης ψηφιακών δικαιωμάτων (DRM) και κοινωνικής δικτύωσης, φτιαγμένη από την εταιρία Valve Corporation. To Steam παρέχει στον χρήστη εγκατάσταση και αυτόματες ενημερώσεις παιχνιδιών σε πολλαπλούς υπολογιστές, και χαρακτηριστικά κοινωνικής δικτύωσης, όπως φίλους και ομάδες, αποθηκευτικό νέφος καθώς και λειτουργικότητα συνομιλίας βάση κειμένου (chat) ή φωνής εντός παιχνιδιού (in-game). Το λογισμικό περιέχει μια δωρεάν διεπαφή προγραμματισμού εφαρμογών (API) που αποκαλείται Steamworks, το οποίο οι προγραμματιστές μπορούν να χρησιμοποιήσουν για να ενσωματώσουν πολλές λειτουργίες του Steam, όπως δικτύωση, επιτεύγματα εντός παιχνιδιού, μικρο-συναλλαγές και υποστήριξη περιεχομένων που φτιάχνονται από χρήστες μέσω του Steam Workshop, στα προϊόντα τους.
Παρόλο που αρχικά είχε φτιαχτεί για χρήση σε λειτουργικό σύστημα Microsoft Windows, έχουν επίσης φτιαχτεί εκδόσεις για Mac OS X και Linux λειτουργικά συστήματα, καθώς και μια περιορισμένης λειτουργίας έκδοση για την κονσόλα βιντεοπαιχνιδιού PlayStation 3. Εφαρμογές για συνομιλία και αγορά για κινητές συσκευές Android και iOS επίσης έχουν δημιουργηθεί. Η ιστοσελίδα του Steam περιέχει τις λειτουργίες ηλεκτρονικού καταστήματος και κοινωνικής δικτύωσης της αυτόνομης εφαρμογής. Η επιτυχία του Steam οδήγησε στην δημιουργία μικρο-κονσολών, των Steam Machines, καθώς και του SteamOS, ένα λειτουργικό σύστημα βασισμένο στο Linux χτισμένο γύρω από το περιβάλλον της εφαρμογής Steam.
Το Σεπτέμβριο του 2014, το Steam ξεπέρασε τον αριθμό των 100 εκατομμυρίων ενεργών χρηστών.
Κερδοφορία
Ξεκινώντας από το Rag Doll Kung Fu τον Οκτώβριο του 2005, τα παιχνίδια τρίτων έγιναν διαθέσιμα για αγορά και λήψη στο Steam,
Εξωτερικοί σύνδεσμοι
Κατηγορία:Διαδικτυακές υπηρεσίες
Λέι απ
Το λέι απ (αγγλικά: layup) στην καλαθοσφαίριση είναι ένα σουτ 2 πόντων όπου ο παίκτης κάνοντας άλμα από κάτω, αφήνει την μπάλα κοντά στο καλάθι με το ένα χέρι για να αναπηδήσει από το ταμπλό μέσα στο καλάθι. Η κίνηση και το ένα χέρι που χρησιμοποιείται, το διακρίνει από το τζαμπ σουτ. Το λέι απ θεωρείται το πιο βασικό σουτ στο μπάσκετ. Όταν κάνει λέι απ ο παίκτης, σηκώνει το πόδι που είναι μακριά από το καλάθι. Ένα ελεύθερο λέι απ έχει συνήθως ένα υψηλό ποσοστό επιτυχίας. Το κύριο εμπόδιο είναι να πάει ο παίκτης κοντά στη στεφάνη και να αποφύγει το κόψιμο από τους ψηλότερους παίκτες που συνήθως στέκονται κοντά στο καλάθι. Κοινές στρατηγικές λέι απ είναι η δημιουργία χώρων, απελευθέρωση της μπάλας από ένα διαφορετικό σημείο ή και η εναλλαγή χεριών. Υπάρχει, επίσης, και το λεγόμενο ανάποδο λέι απ, όπου ο παίκτης αφήνει την μπάλα να αναπηδήσει από το ταμπλό μέσα στο καλάθι, αλλά με κατεύθυνση της μπάλας προς τα πίσω από αυτόν, αντί μπροστά του, το οποίο είναι φυσικά δυσκολότερο από το κοινό λέι απ.
Ένας παίκτης που φτάνει την μπάλα πάνω από την στεφάνη, μπορεί να επιλέξει το πιο θεαματικό και υψηλότερο σε ποσοστό επιτυχίας κάρφωμα, αντί του λέι απ.
Εξωτερικοί σύνδεσμοι
Κατηγορία:Ορολογία καλαθοσφαίρισης
Καταζίνα Ντομπρόφσκα
Η Καταζίνα Ντομπρόφσκα (πολωνικά: Katarzyna Dąbrowska) (γενν. 14 Μαρτίου 1984) είναι Πολωνή ηθοποιός και τραγουδίστρια. Αποφοίτησε από την Εθνική Ακαδημία Δραματικής Τέχνης «Αλεξάντερ Ζελβερόβιτς» της Βαρσοβίας.
Κέρδισε τον Εθνικό Διαγωνισμό Γαλλικού Τραγουδιού. Κέρδισε την 3η θέση στο 280 Διαγωνισμό Τραγουδιού Ηθοποιών στο Βρότσλαβ (2007), την πρώτη θέση στο Φεστιβάλ Μαθητικού Τραγουδιού στην Κρακοβία (2007). Κέρδισε επίσης το 2ο Βραβείο του Υπουργού Πολιτισμού και Εθνικής Κληρονομιάς για τον ρόλο της ως Kate στην παραγωγή «Tańce w Ballybeg» στο 25ο Φεστιβάλ Θεατρικών Σχολών.
Σοντοσίμα
255px|thumb|right|Εικόνα του Σοντοσίμα από το διάστημα 255px|thumb|right|Ο «Δρόμος του Αγγέλου» στο Σοντοσίμα
Το Σοντοσίμα ((小豆島, Shōdo-shima) ή Νήσος Σόντο είναι ένα νησί της Ιαπωνίας στην Εσωτερική Θάλασσα. Το όνομά του σημαίνει «Νησί των φασολιών αζούκι». Είναι γνωστό στη χώρα ως ο τόπος όπου διαδραματίζεται το μυθιστόρημα «24 μάτια» και οι κινηματογραφικές μεταφορές του και για την παραγωγή σόγιας και σόμεν . Επίσης, ως η πρώτη περιοχή της Ιαπωνίας όπου καλλιεργήθηκε επιτυχώς το ελαιόδεντρο, γεγονός που του έδωσε και το προσωνύμιο «Νησί της Ελιάς».
Γεωγραφία
Το Σοντοσίμα υπάγεται στον Νομό Καγκάβα και βρίσκεται βόρεια του Τακαμάτσου, πρωτεύουσας του νομού. Η έκταση του νησιού είναι 153,3 τ.χλμ. και έχει μήκος ακτών 125 χλμ. Είναι το 19ο μεγαλύτερο νησί της Ιαπωνίας και το δεύτερο μεγαλύτερο στην Εσωτερική Θάλασσα μετά το Αβάτζι. Υπάρχουν δύο μικρές πόλεις πάνω στο νησί, η Τονοσό και η (ομώνυμη) Σοντοσίμα.
Στο Σοντοσίμα βρίσκεται το Στενό Ντομπούτσι (土渕海峡, Dobuchi-kaikyō), ο στενότερος πορθμός στον κόσμο, με πλάτος μόλις 9,93 μέτρα στο στενότερο σημείο του.
Πυκνά τακτικά δρομολόγια πορθμείων συνδέουν το νησί με το Τακαμάτσου, το Χιμέτζι, το Τεσίμα και το Οκαγιάμα. Υπάρχουν και αραιά δρομολόγια προς και από την Οσάκα και το Κόμπε.
Τουρισμός και πολιτισμός
thumb|Το φαράγγι Κάνκα (Kanka-kei) Το Σοντοσίμα αποτελεί ένα δημοφιλή προορισμό για τον εγχώριο τουρισμό της Ιαπωνίας. Εκτός από τα φυσικά χαρακτηριστικά όπως τα Στενά Ντομπούτσι, ο «Δρόμος του Αγγέλου», το Πάρκο Ελιάς της Σοντοσίμα και το Φαράγγι Κάνκα (寒霞渓, Kanka-kei), το Σοντοσίμα απέκτησε φήμη ως ο τόπος όπου διαδραματίζεται το αντιπολεμικό μυθιστόρημα 24 μάτια (ή Δώδεκα ζευγάρια μάτια, 1952) (二十四の瞳, Nijūshi no Hitomi), γραμμένο από την εντόπια συγγραφέα Σακάε Τσουμπόι (1899-1967). Το νησί είναι γενέτειρα και δύο άλλων διακεκριμένων συγγραφέων: του συζύγου της Σακάε, ποιητή Σιγκέτζι Τσουμπόι, και του πεζογράφου Ντέντζι Κουροσίμα. Και οι τρεις ήταν αξιόλογες μορφές του «προλεταριακού λογοτεχνικού κινήματος», ενός σημαντικού και ριζοσπαστικού ρεύματος της σύγχρονης ιαπωνικής λογοτεχνίας.
Το Σοντοσίμα είναι επίσης γνωστό για τις ελιές του, τη σάλτσα σόγιας, τους άγριους πιθήκους και τις παραλίες του. Επιπροσθέτως, αρκετοί τουρίστες προσελκύονται από τη μικρογραφία του «Προσκυνήματος του Σικόκου» με τους 88 ναούς του.
Το νησί είναι διάσημο και από το ότι υπήρξε η πρώτη περιοχή της Ιαπωνίας όπου καλλιεργήθηκαν επιτυχώς ελαιόδενδρα. Σήμερα πλέον ευδοκιμούν στη νήσο και τα σχετικά προϊόντα είναι αρκετά δημοφιλή στους τουρίστες. Ο «Ναός της Ελιάς» (峰俐富神社 ή オリーブ神社) είναι ένας σιντοϊστικός ναός στο νησί, που ανεγέρθηκε το 1973 μέσα σε ένα ελαιώνα στο Πάρκο Ελιάς και έχει την αρχιτεκτονική μορφή ενός αρχαίου ελληνικού ναού, με στυλοβάτη, δωρικούς κίονες, επιστύλιο με τρίγλυφα και μπρούτζινα ανάγλυφα στο αέτωμα. Κάθε χρόνο διεξάγεται εκεί ένα φεστιβάλ με ελληνικά θέματα. Στο νησί κατασκευάστηκε επίσης και ένας ανεμόμυλος, δώρο της Μήλου.
«Αδελφό» νησί
thumb|Ο «ανεμόμυλος» στο Πάρκο Ελιάς του Σοντοσίμα είναι δώρο στο νησί από το νησί της Μήλου. Το ελληνικό νησί Μήλος είναι «αδελφοποιημένο» με το νησί Σοντοσίμα. Η αδελφοποίηση έγινε στις 8 Οκτωβρίου του 1989.
Εξωτερικοί σύνδεσμοι
Σοντοσιμα Σοντοσιμα
Δημοτικό Περιφερειακό Θέατρο Πάτρας
thumb|right|200px|Το σήμα του ΔΗ.ΠΕ.ΘΕ. Πάτρας Το Δημοτικό Περιφερειακό Θέατρο (ΔΗ.ΠΕ.ΘΕ.) Πάτρας αποτελεί τον σπουδαιότερο θεατρικό θεσμό της νοτιοδυτικής Ελλάδας. Κεντρική σκηνή του θεάτρου αποτελεί το ιστορικό Θέατρο Απόλλων της Πάτρας, κτισμένο το 1872, σε σχέδια του αρχιτέκτονα Ερνέστου Τσίλλερ, στη βορειοανατολική πλευρά της Πλατείας Γεωργίου Α΄ στο κέντρο της πόλης.
Ιστορία
Ιδρύθηκε τον Ιούνιο του 1988 ως Δημοτικό Θέατρο Πάτρας υπό της διεύθυνση της Μάγιας Λυμπεροπούλου και του Βίκτορα Αρδίττη και πρώτη παράσταση ήταν Η Μαρκησία ντε Σαντ του Μισίμα σε σκηνοθεσία της Λυμπεροπούλου. Στις 29 Ιουνίου του 1989 το θέατρο μετεξελίχθηκε σε ''ΔΗ.ΠΕ.ΘΕ. Πάτρας'' διατηρώντας αρχικά και τους δύο καλλιτεχνικούς διευθυντές του ως την αποχώρησή του Αρδίττη ένα χρόνο μετά, που άφησε τη Λυμπεροπούλου μόνη της στο  τιμόνι του θεάτρου μέχρι το 1993.
Η εναρκτήρια παράσταση του ΔΗ.ΠΕ.ΘΕ. "Γυάλινος Κόσμος" του Τενεσί Ουίλιαμς, από την Μάγια Λυμπεροπούλου ξεχώρισε για την ποιότητά της, όπως και οι «Μικροαστοί» του Μαξίμ Γκόργκι και η «Τριλογία των παραθεριστών» του Κάρλο Γκολντόνι. Στη συνέχεια την καλλιτεχνική διεύθυνση του ΔΗΠΕΘΕ ανέλαβαν διαδοχικά οι Νίκος Αρμάος (1993-1998), Γιώργος Κιμούλης (1998-1999), Θέμης Μουμουλίδης (1999-2007). Από το 2007 ως το 2009, καλλιτεχνική διευθύντρια του θέατρου ήταν η σκηνοθέτις και ηθοποιός Λυδία Κονιόρδου, μέχρι τον Οκτώβριο του έτους, οπότε και επιλέχτηκε ως καλλιτεχνικός διευθυντής ο ηθοποιός Γιάννης Βόγλης. Ακολούθησε ως καλλιτεχνικός διευθυντής ο Θοδωρής Αμπαζής. Από τον Ιούνιο του 2015 καλλιτεχνικός διευθυντής του ΔΗ.ΠΕ.ΘΕ. Πάτρας είναι ο ηθοποιός και σκηνοθέτης Κώστας Καζάκος.
Το ΔΗ.ΠΕ.ΘΕ. Πάτρας επιχορηγείται τακτικά από το Δήμο Πατρέων και από το Υπουργείο Πολιτισμού μέσω προγραμματικών συμβάσεων. Ανικανοποίητο αίτημα της πόλης παραμένει η μετεξέλιξη του Θεάτρου σε Κρατικό Θέατρο Νότιας Ελλάδας. Παρόλα αυτά το ΔΗ.ΠΕ.ΘΕ. Πάτρας αντιμετωπίζει χρόνια οικονομικά προβλήματα, εν μέρει λόγω μη καταβολής επιχορηγήσεων του ΥΠ.ΠΟ., ενώ έχει απωλέσει μια δεύτερη σκηνή, το θεατράκι "Επίκεντρο" το οποίο κατεδαφίστηκε ενόψει της "Πάτρας Π.Π.Ε. 2006" χωρίς ωστόσο να αντικατασταθεί από νέο θέατρο.
Θεατρικές Παραστάσεις
Κατάλογος θεατρικών παραγωγών του ΔΗ.ΠΕ.ΘΕ. Πάτρας
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Εξωτερικοί σύνδεσμοι
Πατρας Κατηγορία:Πολιτισμός στην Πάτρα
Αντώνης Μάστορας
O Αντώνης Μάστορας (6 Ιανουαρίου 1991) είναι Έλληνας αθλητής του άλματος εις ύψος. Κατάγεται από το Νέο Πετρίτσι Σερρών.
Έλαβε την τέταρτη θέση στο Ευρωπαϊκό Πρωτάθλημα Κλειστού Στίβου 2013 στο Γκέτεμποργκ και κέρδισε το χάλκινο μετάλλιο, το ίδιο έτος, στο Ευρωπαϊκό Πρωτάθλημα U23 στο Τάμπερε.
Χέντβιχ της Βυρτεμβέργης
Η Χέντβιχ, γερμ.: Hedwig von Württemberg (15 Ιανουαρίου 1547, Βασιλεία - 4 Μαρτίου 1590, Μάρμπουργκ) από τον Οίκο της Βυρτεμβέργης ήταν κόρη του δούκα της Βυρτεμβέργης και με τον γάμο της έγινε λαντγκραβίνα της Έσσης-Μάρμπουργκ.
Βιογραφία
Παντρεύτηκε στις 10 Μαΐου 1563 στη Στουτγκάρδη τον Λουδοβίκο Δ΄ λάντγκραβο της Έσσης-Μάρμπουργκ (1537-1604). Ως αυστηρή Λουθηρανή είχε σημαντική επιρροή στον άνδρα της. Ως αποτέλεσμα, παρέμεινε με τον δούκα της Βυρτεμβέργης σε στενή θρησκευτική ένωση, αλλά επίσης ήρθε σε αντιπαράθεση με τον αδελφό του Γουλιέλμο Δ΄, ο οποίος ήθελε να ενώσει όλες τις προτεσταντικές δυνάμεις στη Γερμανία.
Η Χέντβιχ απεβίωσε το 1590 και τάφηκε δίπλα στον άνδρα της κάτω από το ίδιο μνημείο, με το άγαλμά της στην εκκλησία της Αγ. Μαρίας στο Mάρμπουργκ.
Oικογένεια
Παντρεύτηκε το 1563 τον Λουδοβίκο Δ΄ λάντγκραβο της Έσσης-Μάρμπουργκ. Δεν απέκτησαν απογόνους.
Βιβλιογραφία
Κατηγορία:Δούκισσες της Βυρτεμβέργης
Ανδρέας Φραγκιάς
Βιογραφία
Γεννήθηκε στην Αθήνα το 1921 και καταγόταν από τα Σφακιά της Κρήτης. . Ακολούθησε σπουδές στην ΑΣΟΕΕ, ωστόσο αναγκάστηκε να διακόψει τις σπουδές του, προκειμένου να συμμετάσχει στην αντίσταση. Έζησε εξόριστος στην Ικαρία για αρκετούς μήνες το 1947. Το 2000 του απονεμήθηκε το Μεγάλο Κρατικό Βραβείο για τη συνολική του προσφορά στη λογοτεχνία. Τα έργα του έχουν μεταφραστεί σε πολλές γλώσσες.
Εργογραφία
Σημαντικό του έργο θεωρείται ο Λοιμός, καθώς χαρακτηρίστηκε ως μία από τις ευτυχείς στιγμές της μεταπολεμικής πεζογραφίας, έχοντας ως κύρια χαρακτηριστικά την εκφραστική λιτότητα, την απλή γλώσσα και τη σύγκρουση ανάμεσα στην απρόσωπη εξουσία και στην ανθρώπινη αξιοπρέπεια. Στον Λοιμό βασίστηκε η ταινία του Παντελή Βούλγαρη Happy day (1976).
Παραπομπές
Κατηγορία:Νεοέλληνες λογοτέχνες Κατηγορία:Έλληνες δημοσιογράφοι Κατηγορία:Μέλη του ΕΑΜ
Δήμος Κραννώνος
Ο Δήμος Κραννώνος λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα τους Αγίους Ανάργυρους.
Ήταν δήμος του νομού Λάρισας και βρίσκόταν στο πεδινό τμήμα του νομού. Καταλάμβανε έκταση 205 τ.χλμ. και είχε συνολικό πληθυσμό 3.274 κατοίκους.
Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο  Δήμο Κιλελέρ της  Περιφέρειας Θεσσαλίας.
Ο δήμος περιελάμβανε τα παρακάτω 9 δημοτικά διαμερίσματα και οικισμούς:
Εξωτερικοί Σύνδεσμοι
K
Αρχαίο θέατρο Δωδώνης
Το Αρχαίο θέατρο Δωδώνης χτίστηκε τον 3ο αιώνα π.Χ. επί βασιλείας Πύρρου και ακολουθεί το σχέδιο που έχουν όλα τα ελληνικά θεατρα. Χωρούσε 18.000 θεατές και ήταν το μεγαλύτερο της εποχής του. Κατά την τέλεση των Ναϊών προς τιμήν του Νάιου Δία, εκτός από τους αγώνες στο στάδιο γίνονταν και θεατρικοί αγώνες.
Το θέατρο καταστράφηκε και επισκευάστηκε δυο φορές. Την πρώτη φορά το κατέστρεψαν οι Αιτολοί με τον βασιλιά Δωρίμαχο το 219 π.Χ, αλλά την επόμενη χρονιά ο βασιλιάς Φίλιππος Ε της Μακεδονίας άρχισε τις επισκευές. Το 167 π.Χ. ο Ρωμαίος στρατηγός Αιμίλιος Παύλος το κατέστρεψε ξανά ώσπου το 31 π.Χ.. το επισκεύασε πάλι ο Ρωμαίος Αυτοκράτορας Οκταβιανός Αύγουστος για να χρησιμοποιηθεί ως αρένα για θηριομαχίες από τους Ρωμαίους. Ο τοίχος που υπάρχει μπροστά από τα πρώτα καθίσματα χτίστηκε αυτή την εποχή για την προστασία των θεατών από τα θηρία.
Porsche 992
thumb|left|Το σαλόνι μιας Porsche 992 στο Σαλόνι Αυτοκινήτου της [[Γενεύης τον Μάρτιο του 2019.]] Porsche 992 είναι η εσωτερική κωδική ονομασία για την όγδοη και σημερινή γενιά της Porsche 911. Αντικατέστησε την Porsche 991 (η οποία, ωστόσο, συνέχισε να παράγεται έως τις 20 Δεκεμβρίου 2019, παράλληλα με την 992) και μπήκε στη μαζική παραγωγή τον Νοέμβριο του 2018, ενώ αποκαλύφθηκε για πρώτη φορά επίσημα στο Porsche Experience Center του Λος Άντζελες, ΗΠΑ, στις 28 Νοεμβρίου 2018. Η εκδοχή καμπριολέ της 992 παρουσιάστηκε στις 9 Ιανουαρίου 2019, ενώ η βασική έκδοση της Carrera εισήχθη στην αγορά τον Ιούλιο του 2019.
Σε σύγκριση με την προκάτοχό της, η 992 είναι κατά 4,5 εκατοστά φαρδύτερη και πλέον χρησιμοποιεί εξωτερικά πάνελ αμαξώματος από αλουμίνιο.
Εξωτερικοί σύνδεσμοι
Κατηγορία:Σπορ αυτοκίνητα Κατηγορία:Αυτοκίνητα πολυτελείας Κατηγορία:Γερμανικά αυτοκίνητα Κατηγορία:Μοντέλα Porsche
Σατουρνάλια
Τα Σατουρνάλια ήταν γιορτή των Ρωμαίων αφιερωμένη στο θεό Σατούρνους, ο οποίος αντιστοιχεί στον ελληνικό θεό Κρόνο. Πραγματοποιούταν κατά τους χειμερινούς μήνες κατά την περίοδο του χειμερινού ηλιοστασίου, συνήθως στις 17 Δεκεμβρίου, αλλά αργότερα η γιορτή κρατούσε έως και μια βδομάδα, μέχρι τις 23 Δεκεμβρίου.
Τα Σατουρνάλια ήταν μεγάλη και σημαντική γιορτή για τους Ρωμαίους, οι οποίοι τα ταύτιζαν με τα αρχαία Κρόνια. Εκτός από τις τυπικές θυσίες, η γιορτή περιλάμβανε δημόσια αργία, καθώς και διάφορα έθιμα, όπως την ανταλλαγή μικρών δώρων ή υπαίθριες αγορές. Επιτρέπονταν τα τυχερά παιχνίδια ακόμα και για τους δούλους. Επίσημα ενδύματα δε φοριούνταν, ενώ οι δούλοι δεν μπορούσαν να τιμωρηθούν κι αντιμετώπιζαν με χλευασμό τους κυρίους τους. Γενικότερα οι ρόλοι αντιστρέφονταν ανάμεσα σε δούλους κι ιδιοκτήτες, κάτι που οδηγούσε σε ξέφρενο γλέντι, άφθονη οινοποσία και ακολασίες: γι' αυτό το λόγο, με την έλευση του Χριστιανισμού, η λέξη "σατουρνάλια" ήταν ταυτόσημη με τα "όργια".
Κατηγορία:Αρχαίες ρωμαϊκές εορτές
Δήμος Ξενίας
Ο Δήμος Ξενίας υπήρξε μια παλιότερη διοικητική διαίρεση στην ελληνική επικράτεια.
Ιστορία
Ανήκε στην τότε Διοίκηση Ηλείας. Ο Δήμος λειτούργησε τη χρονική περίοδο 1835-1841. Συστάθηκε την 20/04/1835 και διαλύθηκε την 08/03/1841 με το ΦΕΚ 5Α΄ και οι οικισμοί που τον αποτελούσαν υπήχθησαν στο Δήμο Βουπρασίων. Δήμαρχός του υπήρξε ο Α. Π. Γρηγορίου. Υπήρξε Δήμος Γ΄ Τάξεως.
Απαρτιζόταν από τα χωριά Βάλακας, Δαούτι, Καλυβάκια, Κασνέσι, Κόκλα, Κομποθέκλα (Κουμουθέκρα), Μπόρσι, Επάνω Ξενία, Κάτω Ξενία, Σπάτα και το χωριό Μαλίκι το οποίο υπήρξε και η έδρα του Δήμου καθ' όλη τη διάρκεια του βραχέως βίου του.
Εξωτερικοί σύνδεσμοι
Ξ Δ Δ Δ Δ
Βίσονας
Ο Βίσονας είναι γένος μεγάλων αρτιοδάκτυλων μηρυκαστικών θηλαστικών, που περιλαμβάνει έξι είδη της ομάδας των βοοειδών (Bovinae). Σήμερα υπάρχουν δυο είδη, ο αμερικανικός βίσονας και ο ευρωπαϊκός βίσονας, γνωστός και ως βόνασος. Αυτά τα είδη περιλαμβάνουν δύο υποείδη το καθένα.
Ονοματολογία
Η λέξη "βίσων" είναι λατινική. Στην αμερικανική (αλλά και στην ελληνική) κουλτούρα ο βίσων αναφέρεται ως "βούβαλος". Παρότι βίσων και βούβαλος ανήκουν στην ίδια οικογένεια, ο όρος "βούβαλος" ταιριάζει μόνο στον ασιατικό νεροβούβαλο και στον αφρικανικό βούβαλο. Το γκάουρ (Bos gaurus), ένα μεγάλο δασύτριχο βόδι που ζει στην Ασία, είναι επίσης γνωστό ως "ινδικός βίσονας", παρότι δεν είναι πραγματικός βίσων.
Ο Αριστοτέλης στην "Περί ζώων ιστορία" του (9:45) αναφέρει τον ευρωπαϊκό βίσονα ως το "βόδι της Παιωνίας". Ο ευρωπαϊκός βίσων αναφέρεται επίσης ως "βόλινθος" από τον Ψευδοαριστοτέλη και ως "βόνασος" από τον Πλίνιο.
Χαρακτηριστικά
Ο αμερικανικός και ο ευρωπαϊκός βίσων είναι τα μεγαλύτερα θηλαστικά στη Βόρεια Αμερική και την Ευρώπη. Έχουν κυρτό μέτωπο και δυο στρογγυλά κέρατα, μεγαλύτερα στο αρσενικό. Έχουν σκούρο καφέ τρίχωμα που είναι πιο μακρύ στο κεφάλι και στο λαιμό. Στα αρσενικά το τρίχωμα της κεφαλής και του λαιμού σχηματίζει χαίτη και γενειάδα. Ο αμερικανικός βίσονας είναι πιο μικρός και με κοντύτερα πόδια από τον ευρωπαϊκό, φαίνεται όμως μεγαλύτερος γιατί έχει μεγαλύτερο κύρτωμα στη ράχη. Έχει επίσης αφθονότερο και μακρύτερο τρίχωμα από τον ευρωπαϊκό. Σε όλα τα είδη, ο αρσενικός βίσονας είναι πιο μεγαλόσωμος από τον θηλυκό (φυλετικός διμορφισμός).
Οι βίσονες γεννιούνται δίχως κέρατα και ζουν γύρω στα 18-20 χρόνια ελεύθεροι, ενώ μπορεί να φτάσουν και τα 30 υπό αιχμαλωσία. Καθώς τα κέρατά τους αναπτύσσονται, οι βίσονες ωριμάζουν γύρω στα δύο με τρία τους χρόνια, παρότι τα αρσενικά συνεχίζουν να μεγαλώνουν αργά μέχρι την ηλικία των επτά ετών.
Οι ενήλικοι αρσενικοί γίνονται πολύ ανταγωνιστικοί και κυριαρχικοί κατά τις περιόδους ζευγαρώματος. Μονομαχούν για τα θηλυκά, και οι μονομαχίες τους συχνά οδηγούν σε τραυματισμούς και θανάτους. Μετά το ζευγάρωμα, η αγέλη χωρίζεται σε μικρότερες αγέλες. Τα μικρά γεννιούνται εννέα μήνες μετά το ζευγάρωμα. Ο θηλυκός βίσονας γεννάει ένα κάθε φορά, το οποίο φροντίζει και θηλάζει για ένα χρόνο. Εάν το επόμενο έτος δεν γεννήσει άλλο μικρό, ο θηλασμός παρατείνεται.
Οι βίσονες έχουν ύψος γύρω στα 2 μέτρα, μήκος έως 3,5 μέτρα και ζυγίζουν από 900 κιλά έως 1,2 τόνο. Όταν όμως τα θηλυκά είναι έτοιμα να κάνουν παιδί, υπερβαίνουν τον 1,5 τόνο.
Θηρευτές
Εκτός από τον άνθρωπο οι μοναδικοί σοβαροί εχθροί των βισόνων είναι οι λύκοι οι οποίοι ανάλογα με το μέγεθος της αγέλης τους επιτίθενται σε μικρά,άρρωστα ή και υγιή ενήλικα ζώα.Σπάνια όμως επιτίθενται σε ενήλικα αρσενικά ζώα εκτός από λίγες περιπτώσεις. Η αρκούδα λόγω της δύναμης της είναι το μόνο ζώο που μπορεί να αντιμετωπίσει ένα πλήρως ανεπτυγμένο αρσενικό και να το σκοτώσει αν και ακόμα και αυτή δυσκολεύεται να το πετύχει αυτό.
Τροφή
Η δίαιτα των βισόνων είναι απλή, με κύρια τροφή τους το χορτάρι και τους χαμηλούς θάμνους. Το χειμώνα ψάχνουν για τροφή μέσα στο χιόνι. Αν βρουν σε κάποια περιοχή τροφή, μένουν το χειμώνα εκεί.
Τρόπος ζωής
Οι βίσονες ζουν νομαδική ζωή ψάχνοντας για βοσκή και ταξιδεύουν σε κοπάδια, με αρχηγό ένα ώριμο αρσενικό. Υπάρχουν όμως και μερικοί αρσενικοί που ταξιδεύουν μόνοι ή σε μικρές ομάδες το μεγαλύτερο μέρος του χρόνου, καθώς και ηλικιωμένα άτομα και των δύο φύλων, που ζουν μοναχικά. Βόσκουν την αυγή και το δειλινό, και την υπόλοιπη μέρα μηρυκάζουν.
Συνύπαρξη με τον άνθρωπο
Ο αμερικανικός βίσων ζούσε κυρίως στις Μεγάλες Πεδιάδες της Βόρειας Αμερικής και κυριαρχούσε από τον Καναδά μέχρι το Μεξικό. Κυνηγήθηκε σχεδόν μέχρι εξαφάνισης κατά το 19ο και 20ο αιώνα. Υπολογίζεται ότι κατά την άφιξη των Ευρωπαίων, ζούσαν στις Η.Π.Α. 60.000.000 βίσονες, ενώ το 1900 είχαν απομείνει μερικές εκατοντάδες. Οι λευκοί άποικοι κυνήγησαν τους βίσονες για δύο λόγους: ο ένας, επειδή ήταν η βασική πηγή τροφής και ένδυσης των Ινδιάνων, και ο άλλος για σπορ, καθώς συνηθιζόταν αυτοί που ταξίδευαν με τρένο, να πυροβολούν από κει τους βίσονες. Το 1905 δημιουργήθηκε στις Η.Π.Α. ειδικός κρατικός φορέας για την προστασία και συντήρηση του είδους. Σήμερα οι Αμερικανικοί βίσονες έχουν κάπως αυξηθεί σε αριθμό.
Οι ευρωπαϊκοί βίσονες κάποτε ζούσαν άφθονοι στα δάση της Δυτικής Ευρώπης. Οι λίγες άγριες αγέλες βισόνων που είχαν μείνει στο δάσος Μπιαλοβιέζα, στην Πολωνία, αποδεκατίστηκαν μετά τον Β΄ Παγκόσμιο Πόλεμο, και κινδυνεύουν ακόμα. Μάλιστα για να συντηρηθεί το ευρωπαϊκό είδος έγιναν διασταυρώσεις του με το αμερικανικό. Σήμερα ζουν σε ζωολογικούς κήπους και αγροκτήματα, ενώ μερικά κοπάδια έχουν επανεισαχθεί στο φυσικό τους περιβάλλον.
Αντίθετα με τον ασιατικό νεροβούβαλο, οι βίσονες σε γενικές γραμμές δεν εξημερώθηκαν, παρότι και ο ευρωπαϊκός και ο αμερικανικός υπάρχουν σε κάποια αγροκτήματα. Στα μέρη που εξημερώθηκαν χρησιμοποιήθηκε, εκτός από το κρέας και το δέρμα και το μαλλί τους, τα οποία τα βρίσκουμε και από τους άγριους βίσονες, το πλούσιο γάλα τους (με διπλάσιο λίπος από το αγελαδινό).
Εξωτερικοί σύνδεσμοι
Κατηγορία:Βοοειδή Κατηγορία:Θηλαστικά της Βόρειας Αμερικής Κατηγορία:Θηλαστικά της Ευρώπης
Άλεϊ-ουπ
Το Άλεϊ-ουπ (αγγλικά: Alley-oop) στην καλαθοσφαίριση είναι ένα είδος επίθεσης στο οποίο ένας παίκτης ρίχνει την μπάλα κοντά στο καλάθι (αντί με απευθείας σουτ με σκοπό να τη βάλει στο καλάθι), ενώ ένας συμπαίκτης του κάνει άλμα, πιάνει την μπάλα στον αέρα και αμέσως (πριν ο ίδιος ξαναπέσει στο έδαφος) πετυχαίνει ένα καλάθι, συνήθως με κάρφωμα ή κάποιες φορές με λέι απ. Το Άλεϊ-ουπ συνδυάζει στοιχεία όπως η ομαδική συνεργασία, η σωστή πάσα και ο συγχρονισμός.
Βιβλιογραφία
Κατηγορία:Ορολογία καλαθοσφαίρισης
Σατούρνους
Στη ρωμαϊκή μυθολογία, ο Σατούρνους ήταν κύρια θεότητα της γεωργίας. Ταυτίζεται με τον Κρόνο στην ελληνική μυθολογία.
Σύζυγος του Σατούρνους ήταν η Οπς κι όχι η Μάγκνα Μάτερ, η αντίστοιχη θεότητα της Ρέας, ενώ ανάμεσα στα παιδιά του συγκαταλέγονται η Κέρες, ο Γιούπιτερ κι άλλες θεότητες. Ο Σατούρνους έδωσε το όνομά του στην αγγλική ονομασία της ημέρας του Σαββάτου (Saturday), καθώς και στον πλανήτη Κρόνο (Saturn).
Σατούρνους, θεός των Ρωμαίων
Ο Σατούρνους ήταν αρχικά μια από αυτές τις θεότητες και προστάτευε τους καρπούς. Σύζυγός του ήταν η Οπς, που βοηθούσε κι αυτή τους γεωργούς στη συγκομιδή. Αργότερα, όταν οι Ρωμαίοι επηρεάστηκαν από τον ελληνικό πολιτισμό, το πάνθεόν τους δανείστηκε στοιχεία από την ελληνική μυθολογία κι έτσι ο Σατούρνους ταυτίστηκε με τον Κρόνο και δημιουργήθηκαν μύθοι γύρω από εκείνον.
Ως ανάμνηση της Χρυσής Εποχής της ανθρωπότητας, μιας μυθικής εποχής που άρχοντας ήταν ο Σατούρνους, κατά τους χειμερινούς μήνες και κατά την περίοδο του χειμερινού ηλιοστασίου πραγματοποιούνταν τα Σατουρνάλια, γιορτή προς τιμήν του θεού Σατούρνους.
Κατηγορία:Θεοί της Ρωμαϊκής μυθολογίας Κατηγορία:Θεότητες του χρόνου και της μοίρας
Αριόλ
Το Αριόλ (γνωστό και με την λανθασμένη ονομασία Οριόλ, ρωσικά: Орёл, ρωσική προφορά: ɐˈrʲɵl, κυριολεκτική σημασία: αετός) είναι πόλη και διοικητικό κέντρο της περιφέρειας Αριόλ στη Ρωσία. Αποτελεί μέρος του Κεντρικού Ομοσπονδιακού Διαμερίσματος, καθώς και της Κεντρικής Οικονομικής Περιοχής.
Βρίσκεται στον ποταμό Οκά, 368 χιλιόμετρα νότια-νοτιοδυτικά της Μόσχας.
Σύμφωνα με εκτίμηση του 2018, το Αριόλ είχε πληθυσμό 315.308 κατοίκων. Το 2020 ο πληθυσμός έπεσε στα 308.838 άτομα, σύμφωνα με την εκτίμηση για αυτό το έτος. Στην απογραφή του 1989 η πόλη είχε πληθυσμό 336.862 κατοίκων, στην απογραφή του 2002 είχε πληθυσμό 333.310 κατοίκων και στην απογραφή του 2010 είχε πληθυσμό 317.747 κατοίκων. Ο μέγιστος πληθυσμός της πόλης καταγράφηκε το 1997, όταν η πόλη είχε πληθυσμό 348.000 κατοίκων. Μετά τη διάλυση της Σοβιετικής Ένωσης, ο πληθυσμός της πόλης έχει καταγράψει, σε γενικές γραμμές, μια πτωτική τάση.
Το Αριόλ είναι η πόλη του πρώτου χαιρετισμού και Πόλη Στρατιωτικής Δόξας.
Παραπομπές
Κατηγορία:Ευρωπαϊκές πόλεις της Ρωσίας
Ε/Γ - Ο/Γ Μυτιλήνη
Το Μυτιλήνη, ήταν ένα επιβατηγό οχηματαγωγό πλοίο, που αποτελούσε τμήμα του στόλου της Ναυτιλιακής Εταιρείας Λέσβου (ΝΕΛ) - NEL Lines. Ναυπηγήθηκε το 1973 στα ναυπηγεία Setoda στην Ιαπωνία ως Vega και τέθηκε σε λειτουργία στη ΝΕΛ το 1992. Είναι αδερφό πλοίο του Virgo, το οποίο επίσης ήρθε στην Ελλάδα, ως το Ε/Γ-Ο/Γ Ροδάνθη της GA Ferries.
Το πλοίο από το 1992 μέχρι και το 2013 εξυπηρετούσε τη γραμμή Πειραιά - Χίου - Μυτιλήνης, μέχρι και το 2013, που δρομολογήθηκε στη γραμμή Πειραιάς-Σύρος-Εύδηλος-Αγ. Κυρίκος-Φούρνοι-Καρλόβασι-Βαθύ. Από από το 2015 μέχρι το 2022 ήταν παροπλισμένο, αρχικά στο Καρλόβασι Σάμου και αργότερα στην Ελευσίνα, λόγω της διάλυσης της ΝΕΛ και σοβαρής βλάβης.
Στις 23 Μαΐου 2022 οδηγήθηκε για διάλυση στην Αλιαγά της Τουρκίας.
Χαρακτηριστικά
Το Μυτιλήνη είχε χωρητικότητα 10.737gt (2.323 dwt), μήκος 138,3 μέτρων, πλάτος 22,41 μέτρων και βύθισμα 5.6 μέτρων. Χωρούσε συνολικά μέχρι 1.735 επιβάτες σε 565 κρεβάτια και 265 οχήματα, εκ των οποίων τα 60 ήταν φορτηγά μέχρι 9 μέτρα και τα 50 Ι.Χ. Τροφοδοτούνταν από 2 κύριες μηχανές Pielstick-NKK 16PC2-5V-400 συνολικής ιπποδύναμης 19.200 B.H.P. και μπορούσε να αναπτύξει υπηρεσιακή ταχύτητα 19 κόμβων και μέγιστη 22 κόμβων.
Ιαπωνία
Το πλοίο ναυπηγήθηκε το 1973 στην Ιαπωνία, από τα ναυπηγεία Naikai Shipbuilding & Engineering Co. (Setoda) και ονομάστηκε αρχικά Vega, από το ομώνυμο αστέρι για την Shin Higashi Nihon Ferry, θυγατρική της Higashi Nihon Ferry. Καθελκύστηκε στις 31 Αυγούστου 1973 και ξεκίνησε δρομολόγια την 1η Δεκεμβρίου του ιδίου έτους. Αρχικά λειτουργούσε κυρίως ως πορθμείο εμπορευμάτων, μεταξύ Τομακομάι και Σεντάι, συνδέοντας, έτσι, το νησί Χοκκάιντο με το Χονσού. Το 1984, κι ενώ είχε προηγηθεί η απορρόφηση της εταιρείας του από τη μητρική του, το Vega μετασκευάστηκε πρύμνα με σκοπό να καλύψει τις αυξημένες ανάγκες της γραμμής. Συγκεκριμένα, οι υπερκατασκευές του επεκτάθηκαν προς τα πάνω και προς τα πίσω, αυξάνοντας, έτσι, τη χωρητικότητα του γκαράζ, ενώ η πίσω πλευρική ράμπα αφαιρέθηκε και άλλαξαν τα χρώματα των σινιάλων. Το 1990, αντικαταστάθηκε από ένα άλλο πλοίο με το ίδιο όνομα και προσφέρθηκε προς πώληση.
Έλευση στην Ελλάδα και δρομολόγηση
Στην Ελλάδα κατά τη δεκαετία του 1990, ήταν μόδα οι ακτοπλοϊκές εταιρείες να αγοράζουν μεταχειρισμένα πλοία από την Ιαπωνική αγορά κι έτσι το πλοίο αγοράστηκε από τη ΝΕΛ στις 10 Μαρτίου 1990 έναντι 9,40 εκατ. δολαρίων. Εκείνο τον καιρό, φημολογούνταν ότι θα αγοραζόταν από την GA Ferries, για να διπλώσει το αδερφό του πλοίο, Ροδάνθη, ωστόσο τελικά παραδόθηκε στη ΝΕΛ. Το πλοίο κατέπλευσε στο λιμάνι του Πειραιά στις 19 Νοεμβρίου 1990 διανύοντας το ταξίδι του ερχομού από την Ιαπωνία μέσω Σιγκαπούρης και ελλιμενίστηκε μπροστά από το κτίριο του Κεντρικού Λιμεναρχείου. Αφού παρουσιάστηκε στα στελέχη της εταιρείας οδηγήθηκε στην Επισκευαστική Ζώνη Περάματος για τη μετασκευή του. Το σχέδιο ανατέθηκε στον Ναυπηγό κ. Δημήτριο Πετρόγκωνα, ενώ την εσωτερική διακόσμηση ανέλαβε ο Ιταλός σχεδιαστής Αρμίνιο Λότσι. Το κόστος της μετασκευής ήταν περίπου 8.8 εκ. δολάρια και το πλοίο μετατράπηκε σε νυχτερινό φέρι∙ το εσωτερικό του επανασχεδιάστηκε πλήρως, αυξάνοντας το πρωτόκολλο επιβατών στους 1.735. Απέκτησε σαλόνια, μπαρ, δύο εστιατόρια αυτοεξυπηρέτησης / κατ' επιλογήν, νέο χώρο υποδοχής, νοσοκομείο, εξωτερικό χώρο ντίσκο, καθώς και 197 καμπίνες, με συνολικό αριθμό 565 κλινών. Το άνω γκαράζ μετατράπηκε σε καμπίνες και το πρωτόκολλο οχημάτων μειώθηκε στα 265 (50 Ι.Χ. και 60 φορτηγά των 9 μέτρων). Η γέφυρα του επανασχεδιάστηκε πλήρως, καθώς κατά τη διάρκεια της μετασκευής του καταστράφηκε από πυρκαγιά. Τέλος, η ράμπα στην πλώρη διατηρήθηκε, προκειμένου να χρησιμοποιηθεί για φόρτωση στη Μυτιλήνη. Στις 13 Ιουλίου 1992 δρομολογήθηκε στη γραμμή Πειραιάς – Χίος – Μυτιλήνη, προσεγγίζοντας επίσης τη Λήμνο, τη Καβάλα και τη Θεσσαλονίκη δύο φορές την εβδομάδα.
Παρακμή και διάλυση
Μετά την αγορά των ταχυπλόων το 2000 της, (Αίολος Εξπρές, Αίολος Εξπρές ΙΙ και Αίολος Κεντέρης) η ΝΕΛ άρχιζε να παρακμάζει, καθώς δεν ταίριαξαν καθόλου με τη φιλοσοφία της εταιρείας, καθιστώντας τα έτσι ζημιογόνα ως προς την εκμετάλλευση από την εταιρεία. Το πλοίο παρέμεινε στη γραμμή, αλλά το ατύχημα του Ε/Γ - Ο/Γ Θεόφιλος στις Οινούσσες (2008) και η έλευση της ANEK Lines τον Ιούλιο του 2008 με το πλοίο Λισσός, οδήγησε και στην παρακμή του ίδιου του πλοίου. Το 2010 η ΝΕΛ ναύλωσε ανεπιτυχώς το πλοίο European Express.
Τον Ιανουάριο του 2013, το Μυτιλήνη μεταφέρθηκε στη γραμμή Πειραιάς- Σύρος- Εύδηλος - Αγ. Κήρυκος -Φούρνοι-Καρλόβασι-Βαθύ, αλλά τον Φεβρουάριο του 2015 καθηλώθηκε στο λιμάνι του Καρλοβασίου (Σάμος) με σοβαρή μηχανική βλάβη. Το πλοίο παρέμεινε παροπλισμένο στο Καρλόβασι μέχρι και τον Ιούνιο του 2016 όταν μετά από πολλές προσπάθειες των αρχών, κατάφερε να μεταφερθεί στον όρμο της Ελευσίνας (θέση Βλύχα). Η ΝΕΛ χρεοκόπησε και διαλύθηκε και το πλοίο παρέμεινε σε κακή κατάσταση.
Στις 30 Οκτωβρίου του 2019, κατακυρώθηκε στην «Ανώνυμη Ναυτιλιακή Εταιρεία Νότου Α.Ε. (ΑΝΕΝ), η οποία, όμως, δεν κατάφερε να το αξιοποιήσει. Στις 22 Φεβρουαρίου 2021 παρουσίασε μικρή εισροή υδάτων στο μηχανοστάσιο του και απέκτησε μια μικρή κλίση προς τα αριστερά, χωρίς όμως να κινδυνεύσει. Στις 23 Μαΐου 2022, το πλοίο αναχώρησε ρυμουλκούμενο από την Ελευσίνα με τη βοήθεια του Ρ/Κ Christos XXXVI του ομίλου Σπανόπουλου και στη συνέχεια με το Ρ/Κ Christos XXXΙV μεταφέρθηκε στα τούρκικα διαλυτήρια της Αλιαγά, όπου και θα κοπεί για παλιοσίδερα.
Παραπομπές
Μυτιλήνη
Κωνσταντίνος Βενέτης
Σταδιοδρομία
Γεννήθηκε στην Κωνσταντινούπολη στις 17 Ιανουαρίου 1904 ή σύμφωνα με άλλες πηγές το 1905.
Ακολούθησε στρατιωτική σταδιοδρομία, με σπουδές στη Στρατιωτική Σχολή Ευελπίδων και στη Σχολή του Πυροβολικού. Ξεκίνησε το 1927 ως ανθυπολοχαγός Πυροβολικού και βαθμιαία προήχθη σε διάφορους βαθμούς. Μετά την αποστρατεία του με τον βαθμό του Συνταγματάρχη, κατήλθε στην πολιτική. Από τον Ιανουάριο έως τον Απρίλιο του 1958 χρημάτισε Νομάρχης Ροδόπης.
Εξελέγη για πρώτη φορά βουλευτής Καβάλας με την ΕΠΕΚ το 1951 και επανεξελέγη με τον Ελληνικό Συναγερμό το 1952 και με την ΕΡΕ το 1958, το 1961, το 1963 και το 1964. .
Μεταπολιτευτικά ήταν υποψήφιος βουλευτής Καβάλας με την Εθνική Παράταξη.
Πέθανε σε ηλικία 81 ετών στην Αθήνα το 1985 και κηδεύτηκε στις 8 Μαρτίου από τον ιερό ναό του Πρώτου Νεκροταφείου. Ήταν παντρεμένος με τη Θεοδώρα Τέρτη και είχαν έναν γιο και μία κόρη.
Παραπομπές
Κατηγορία:Βουλευτές Καβάλας Κατηγορία:Νομάρχες Ροδόπης Κατηγορία:Βουλευτές εκλεγμένοι με την ΕΠΕΚ Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την ΕΡΕ Κατηγορία:Έλληνες αξιωματικοί του πυροβολικού
Λίνους Τόρβαλντς
Ο Λίνους Μπένεντικτ Τόρβαλντς (Linus Benedict Torvalds, 28 Δεκεμβρίου 1969) είναι Φινλανδός (με Αμερικανική υπηκοότητα) επιστήμονας ηλεκτρονικών υπολογιστών και προγραμματιστής. Είναι γνωστός για την αρχική δημιουργία του πυρήνα Linux, πάνω στον οποίο συνεχίζει να εργάζεται ως επικεφαλής της αρχιτεκτονικής του, συντονίζοντας το έργο της ανάπτυξης. Επίσης, το 2005 δημιούργησε το σύστημα ελέγχου εκδόσεων Git.
Τα πρώτα χρόνια
Ο Τόρβαλντς γεννήθηκε στο Ελσίνκι της Φινλανδίας. Οι γονείς του είναι η Άννα (δημοσιογράφος) και ο Νιλς Τόρβαλντς (δημοσιογράφος, συγγραφέας και πολιτικός). Είναι εγγονός του Φινλανδού ποιητή Όλε Τόρβαλντς. Η οικογένειά του ανήκει στη Σουηδόφωνη μειονότητα των Φινλανδών (περίπου 5,5%). Ο Τόρβαλντς ονομάστηκε Λίνους από τον Αμερικανό Νομπελίστα χημείας Λίνους Πόλινγκ, παρότι στο βιβλίο «Rebel Code: Linux and the Open Source Revolution», ο ίδιος δήλωσε ότι «Πιστεύω ότι πήρα το όνομα κατά το ήμισυ από τον Λίνους βαν Πελτ, το χαρακτήρα κινουμένων σχεδίων από το Πίνατς», σημειώνοντας ότι αυτό τον κάνει μισό «νομπελίστα χημείας» και μισό «χαρακτήρα κινουμένων σχεδίων».
Το ενδιαφέρον του για τους υπολογιστές ξεκίνησε όταν στην ηλικία των 11 απέκτησε έναν υπολογιστή Commodore VIC-20, και αργότερα έναν Sinclair QL, ο οποίος είχε περισσότερες δυνατότητες προγραμματισμού από τον Commodore, και πάνω στον οποίο προγραμμάτισε μια γλώσσα Assembly, έναν επεξεργαστή κειμένου και μερικά παιχνίδια, συμπεριλαμβανομένου ενός κλώνου του Pac-Man το οποίο ονόμασε Cool Man.
Στις 5 Ιανουαρίου 1991 αγόρασε έναν υπολογιστή IBM PC βασισμένο σε αρχιτεκτονική Intel 80386, και σπατάλησε ένα μήνα παίζοντας το παιχνίδι Prince of Persia προτού αποκτήσει ένα αντίγραφο του λειτουργικού συστήματος MINIX, το οποίο τον παρακίνησε να αρχίσει να δουλεύει πάνω στο Linux. Το 1996 πήρε το πτυχίο του στην πληροφορική από το ερευνητικό πρόγραμμα NODES, παρουσιάζοντας την πτυχιακή του εργασία με τίτλο Linux: A Portable Operating System (μτφρ: Linux, ένα φορητό λειτουργικό σύστημα).
Πυρήνας Linux
Ο Τόρβαλντς εμπνεύστηκε από το Minix και ξεκίνησε τον προγραμματισμό του πυρήνα Linux το 1991. Το όνομα δόθηκε συμπτωματικά: ενώ ο ίδιος ήθελε να ονομάσει το έργο του Freax (συνδυασμός των λέξεων free, freak, και της κατάληξης -x που περιέχουν πολλές παραλλαγές του Unix), ο Άρι Λέμκε, ο διαχειριστής του εξυπηρετητή FTP στον οποίο φιλοξενήθηκαν τα πρώτα αρχεία του πυρήνα ονόμασε τον φάκελο με τα αρχεία Linux. Αυτός ο πυρήνας, σε συνδυασμό με το σχεδόν έτοιμο σύστημα GNU και άλλες εφαρμογές αποτελούν τις διανομές Linux (ή ακριβέστερα διανομές GNU/Linux).
Το 2006 υπολογίστηκε ότι περίπου το 2% του κώδικα του πυρήνα γράφτηκε από τον Τόρβαλντς, ποσοστό που αποτελεί μια από τις μεγαλύτερες προσωπικές συνεισφορές στο έργο. Ο Τόρβαλντς παραμένει ο συντονιστής, και ο ίδιος αποφασίζει ποια νέα χαρακτηριστικά ή διορθώσεις θα ενσωματωθούν στον πυρήνα. Είναι επίσης ο ιδιοκτήτης του εμπορικού σήματος «Linux», τη χρήση του οποίου επιβλέπει μέσω του Ιδρύματος του Σήματος Linux.
Απόψεις
Ο Τόρβαλντς πιστεύει ότι «ο σωστός τρόπος ανάπτυξης λογισμικού είναι ο ανοικτός κώδικας», ωστόσο είπε ότι προτιμά να χρησιμοποιεί κάθε φορά το «καλύτερο εργαλείο για κάθε δουλειά», ακόμα κι αν αυτό σημαίνει το κλειστό, ιδιόκτητο λογισμικό. Πριν τη δημιουργία του ελεύθερου λογισμικού ελέγχου εκδόσεων Git, ο Τόρβαλντς είχε αποδοκιμαστεί για την προτίμηση του κλειστού λογισμικού BitKeeper για την ανάπτυξη του πυρήνα.
Σχετικά με τα γραφικά περιβάλλοντα επιφάνειας εργασίας, ο Τόρβαλντς το 2005 έργαψε στην ταχυδρομική λίστα των προγραμματιστών του GNOME ότι ενθαρρύνει τους χρήστες να χρησιμοποιούν το KDE. Όταν όμως κυκλοφόρησε το KDE 4.0 ο Τόρβαλντς το χαρακτήρισε «καταστροφή» λόγω της έλλειψης ωριμότητας, και ξαναγύρισε στο GNOME. Αργότερα, κρίνοντας ότι το GNOME3 οδηγούσε σε απώλεια παραγωγικότητας, μετάβηκε στο XFCE.
Προσωπική ζωή
Ο Λίνους Τόρβαλντς είναι παντρεμένος με την Τόβε Μόνι Τόρβαλντς (έξι φορές νικήτρια του Φινλανδικού πρωταθλήματος καράτε), την οποία γνώρισε το φθινόπωρο του 1993, όταν εκείνος δίδασκε εισαγωγικά εργαστήρια στους υπολογιστές, και ζήτησε από τους μαθητές τους να του στείλουν ένα δοκιμαστικό e-mail. Η Τόβε, του έστειλε μια πρόταση για ραντεβού. Μετά τον γάμο τους απέκτησαν τρεις κόρες, δύο από τις οποίες γεννήθηκαν στις ΗΠΑ. Η κλήση συστήματος reboot του πυρήνα Linux μπορεί να δεκτεί τις ημερομηνίες γέννησης των παιδιών του, γραμμένες σε δεκαεξαδική μορφή, ως παραμέτρους.
Το 2010 ο Τόρβαλντς έγινε πολίτης και ψηφοφόρος των Ηνωμένων Πολιτειών, χωρίς να πρόσκειται σε κανέναν πολιτικό κόμμα, λέγοντας: «Είμαι υπερβολικά περήφανος για να θέλω να συσχετίζομαι μ' αυτούς, για να είμαι ειλικρινής».
Αναγνώριση
Το 1997, ο Τόρβαλντς πήρε το Master του από το Τμήμα Επιστήμης Υπολογιστών του Πανεπιστημίου του Ελσίνκι. Δύο χρόνια αργότερα πήρε τιμητικό διδακτορικό από το Πανεπιστήμιο στης Στοκχόλμης, και το 2000 έλαβε την ίδια τιμή από το Πανεπιστήμιο του Ελσίνκι.
Τον Αύγουστο του 2005, έλαβε το Βραβείο Χάουαρντ Χόλλουμ από το Κολλέγιο του Ρηντ.
Μαζί με τον Shinya Yamanaka τιμήθηκε από την Ακαδημία Τεχνολογίας της Φιλανδίας με το βραβείο Millenium Τεχνολογίας 2012 σε αναγνώριση της δημιουργίας ενός νέου λειτουργικού συστήματος ανοιχτού κώδικα για υπολογιστές, που οδηγεί στον ευρέως χρησιμοποιούμενο πυρήνα Linux.
Το περιοδικό Τάιμ έχει αναφερθεί στον Τόρβαλντς αρκετές φορές:
Το περιοδικό InfoWorld τον βράβευσε με το Βραβείο Επιχειρηματικών Επιτευγμάτων για το 2000. Το 2005 εμφανίστηκε ως ένας από τους «καλύτερους μάνατζερ» σε μια έρευνα του περιοδικού BusinessWeek. Το 2006, το περιοδικό Business 2.0 τον περιέλαβε στη λίστα του με τους «10 ανθρώπους που δεν μετράνε», επειδή η ανάπτυξη του Linux επισκίασε την ατομική συνεισφορά του Τόρβαλντς.
Londonbeat
εναλλ.=Londonbeat Poland 2018|μικρογραφία|250x250εσ|Οι Londonbeat το 2018 Οι Londonbeat είναι αμερικανικό συγκρότημα της R&B και της dance μουσικής σκηνής. Αρκετά τραγούδια τους (ποπ και χορευτικά) έκαναν επιτυχία στις αρχές της δεκαετίας του ' 90.
Ιστορία
Η καριέρα του συγκροτήματος ξεκίνησε στην Ολλανδία, όπου το τραγούδι "There's a Beat Going On" έφτασε στην πρώτη δεκάδα των καλύτερων τραγουδιών και στη συνέχεια το "9 A.M (The Comfort Zone)" σημείωσε μέτρια επιτυχία. Είναι περισσότερο γνωστοί για την επιτυχία τους "I've Been Thinking About You", το οποίο έγινε νούμερο 1 στο Billboard Hot 100 και στο Hot Dance Music/Club Play το 1991. Το σινγκλ "A Better Love" έκανε επίσης επιτυχία και ακολούθησε ένα ακόμα νούμερο ένα τραγούδι, στον κατάλογο με τις ντανς επιτυχίες, το "Come Back" (Hot 100 #62).
Το 1995 οι Londonbeat θα εκπροσωπούσαν το Ηνωμένο Βασίλειο στο διαγωνισμό τραγουδιού της Eurovision με το τραγούδι "I'm Just Your Puppet on a ... (String)", ωστόσο στον εθνικό προκριματικό διαγωνισμό έχασαν από το ραπ συγκκρότημα Love City Groove. Το 2003 οι Londonbeat επανενώθηκαν με νέο σχήμα και υπέγραψαν συμβόλαιο με τη γερμανική δισκογραφική εταιρεία Coconut Records. Κυκλοφόρησαν το άλμπουμ Back in the Hi-Life με πολλές επανηχογραφήσεις.
Singles
Londonbeat Offficial Website Londonbeat Official Facebook Page
Κατηγορία:Αμερικανικά μουσικά συγκροτήματα Κατηγορία:Μουσικά τρίο
Ιουδαϊκή εμφύλια διαμάχη
Εκλογή αρχιερέα από τους Ζηλωτές
Αυτοί είχαν επιβάλλει από το καλοκαίρι του 67 ένα κλίμα τρομοκρατίας στην πόλη στρεφόμενοι όχι μόνο κατά των μετριοπαθών αλλά και εναντίον των εύπορων πολιτών για ιδιοτελείς λόγους. Οι φυλακές γέμισαν με αθώους, ενώ μέσα στην πόλη οι δολοφονίες έγιναν καθημερινή υπόθεση. Οι Ζηλωτές έφτασαν στο σημείο να εκλέξουν νέο αρχιερέα έναν αγροίκο που ονομάζονταν Φαννίας του Σαμουήλ. Οι μετριοπαθείς υπό τον αρχιερέα Ανανία, τον επιφανή ιερέα Ιησού του Γαμάλα, τον Συμεών του Γαμαλιήλ και τον Γωρίωνα του Ιώσηπου αντέδρασαν και παρακίνησαν τους πολίτες να επιτεθούν εναντίον των Ζηλωτών. Οι τελευταίοι αντέδρασαν, οι πολίτες όμως ύστερα από αιματηρές συμπλοκές κατάφεραν να τους απωθήσουν από την πόλη.
Η πολιορκία των Ζηλωτών στο Ναό
Οι Ζηλωτές κατέφυγαν μαζί με τον αρχηγό τους  Ελεάζαρο  του Σίμωνα  και τους βοηθούς του Ελεάζαρο του Γίωνα και Ζαχαρία του Αμφικάλλη στο εσωτερικό του Ναού. Ο αρχιερέας Ανανίας για να μην μιανθεί ο χώρος αποφάσισε απλώς να τους κυκλώσει (χειμώνας 67 - άνοιξη 68). Ο Ιωάννης άρχισε να σκευωρεί εμφανιζόμενος ως φίλος και διαμεσολαβητής μεταξύ των δυο παρατάξεων. Υπέβαλε την ιδέα στους Ζηλωτές ότι οι μετριοπαθείς θα παρέδιδαν την πόλη στους Ρωμαίους. Οι τελευταίοι πείστηκαν και αποφάσισαν να ζητήσουν την βοήθεια των Ιδουμαίων. Το εγχείρημα πέτυχε και 20.000 Ιδουμαίοι με επικεφαλής τους Ιωάννη, Ιάκωβο γιο του Σίμωνα, Σίμωνα γιο του Θακήα και Φινέα του Κλουσώθ έφτασαν έξω από τα τείχη της πόλης (καλοκαίρι 68). Ο αρχιερέας Ανανίας πρόλαβε να ασφαλίσει την πόλη και ο Ιησούς του Γαμάλα προσπάθησε αποτυχημένα να τους πείσει να επιτρέψουν στην πατρίδα τους.
Η είσοδος των Ιδουμαίων στην πόλη
Αφού κατέλαβαν την πόλη Ζηλωτές και Ιδουμαίοι εξαπέλυσαν ένα κύμα τρομοκρατίας. Σκοτώθηκαν 12.000 πολίτες και οι ηγέτες των μετριοπαθών Ανανίας και Ιησούς ενώ οι νεκροί έμεναν άταφοι για παραδειγματισμό. Κατόπιν για να περιοριστεί το μέγεθος της αυθαιρεσίας επινοήθηκε μια παρωδία δικών.
Η τρομοκρατία των Ζηλωτών
Οι περισσότεροι από τους Ιδουμαίους συνειδητοποιώντας από την μια πλευρά την έκταση της σφαγής και από την άλλη ότι οι κατηγορίες για προδοσία δεν ήταν βάσιμες αλλά ένα δόλιο σχέδιο των Ζηλωτών αποφάσισαν να αποχωρήσουν. Αφού απελευθέρωσαν τους αιχμαλώτους  οι περισσότεροι  από  αυτούς  εγκατέλειψαν  την Ιερουσαλήμ.
Οι Ζηλωτές που απέμειναν σχεδόν μόνοι εξαπέλυσαν νέο κύμα τρομοκρατίας εναντίον των μετριοπαθών που αναθάρρησαν. Μεταξύ αυτών που σκοτώθηκαν στις νέες ταραχές ήταν ο Γωρίων του Ιώσηπου και ο Νίγερ ο Περαΐτης. Κύριος υποκινητής και πρωταγωνιστής  των ταραχών ήταν ο Ιωάννης.
Πηγές
Κατηγορία:Ιουδαϊκοί πόλεμοι
Απώλεια (ταινία)
Απώλεια (αγγλικά: Rabbit Hole) είναι αμερικανική δραματική ταινία παραγωγής 2010 σε σκηνοθεσία Τζον Κάμερον Μίτσελ και πρωταγωνιστούν οι Νικόλ Κίντμαν και Άαρον Έκχαρτ. Η ταινία είναι βασισμένη στο ομώνυμο θεατρικό έργο του Ντέιβιντ Λίντσεϊ-Αμπέρ, ο οποίος έγραψε και το σενάριο.
Στην Αμερική κυκλοφόρησε σε περιορισμένο αριθμό αιθουσών στις 17 Δεκεμβρίου 2010 ενώ ευρέως κυκλοφόρησε στις 14 Ιανουαρίου 2011.
Πλοκή
Οι Μπέκα και Χάουι Κορμπέτ είναι ένα παντρεμένο και ευτυχισμένο ζευγάρι που ο τέλειος κόσμος τους διαλύεται όταν ο μικρός τους γιος, Ντάνι, σκοτώνεται από ένα αυτοκίνητο. Η Μπέκα προσπαθεί να επαναπροσδιορίσει την ύπαρξή της και βρίσκει παρηγοριά στη μυστηριώδη φιλική σχέση που αναπτύσσει με τον έφηβο οδηγό που σκότωσε το γιο της με το αυτοκίνητο, Τζέισον. Η σχέση της με τον Τζέισον κάνει την Μπέκα να ξεχνά το γιο της ενώ ο αντίθετα ο Χάουι μένει στο παρελθόν και στις αναμνήσεις του με τον Ντάνι. Το ζευγάρι θα αποξενωθεί και θα πάρει αποφάσεις που μπορεί να αποβούν επικίνδυνες.
Παραγωγή
Την παραγωγή της ταινίας ανέλαβε η ίδια η Νικόλ Κίντμαν. Η Κίντμαν δεν είχε δει το ομώνυμο θεατρικό έργο άλλα διάβασε μια κριτική και επικοινώνησε με έναν από τους παραγωγούς της εταιρίας της, Blossom Films. Την επόμενη μέρα είδε το έργο και συναντήθηκε με το συγγραφέα Ντέιβιντ Λίντσεϊ-Άμπερ να μιλήσουν για την πιθανή μεταφορά του θεατρικού έργου στον κινηματογράφο. Ο Τζον Κάμερον Μίτσελ βρήκε πολύ ενδιαφέρον το σενάριο και δέχτηκε να το σκηνοθετήσει ενώ πρώτη επιλογή ήταν ο Σαμ Ράιμι. Ο Άρον Έκχαρτ επιλέχτηκε προσωπικά από την Κίντμαν για το ρόλο του Χάουι. Τα γυρίσματα κράτησαν 28 μέρες.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2010 Κατηγορία:Αμερικανικές δραματικές ταινίες Κατηγορία:Ταινίες βασισμένες σε θεατρικά έργα Κατηγορία:Αγγλόφωνες ταινίες Κατηγορία:Ταινίες παραγωγής Lions Gate Entertainment